Boys and Girls (ალბომი)
Boys and Girls — ბრიტანელი მომღერალ ბრაიან ფერის მეექვსე სტუდიური სოლო ალბომი. გამოვიდა 1985 წლის ივნისში E.G. Records-ზე. იგი იყო ფერის პირველი ალბომი შვიდწლიანი შესვენების შემდეგ და რიგით მეორე 1983 წელს Roxy Music-იდან წასვლის შემდეგ. იგი აგრეთვე იყო ბრაიანის პირველი და უკანასკნელი #1 ალბომი ბრიტანეთის ჩარტებში. BPI-მ მას პლატინის სტატუსი მიანიჭა. ალბომში შეტანილია ორი სიმღერა, მოხვედრილი ბრიტანეთის საუკეთესო 40-ეულებში. იგი აგრეთვე არის აშშ-ში ფერის ყველაზე წარმატებული ალბომი, ოქროს სტატუსით, რომელიც მიენიჭა ამ ტერიტორიაზე გაყიდული მილიონი ასლისთვის. ალბომში შეტანილია „Slave to Love“, ნილ ჰაბარდის გიტარის სოლოთი, ფერის ერთ-ერთი პოპულარული სოლო ჰიტი. სინგლი გამოვიდა 1985 წლის 29 აპრილს და ბრიტანეთის ჩარტში ამ წელს 9 კვირა გაატარა, მაქსიმალური, მეათე პოზიციით. სხვა წარმატებული სინგლები იყო „Don't Stop the Dance“ და „Windswept“. ალბომის ჩაწერაში მონაწილეობდნენ მარკ ნოპფლერი, დეივიდ გილმორი, ნაილ როჯერსი და ბრაიან ადამსის გიტარისტი კით სკოტი. 2000 წელს გამოვიდა ალბომის რემასტერი, ხოლო 2005 წელს - SACD ვერსია.